*melléklet a 246/2024. (VII.25.) határozathoz*

**FELADAT-ELLÁTÁSI ELŐSZERZŐDÉS**

háziorvosi területi kötelezettség vállalására,

amely létrejött

egyrészről: **Mór Városi Önkormányzat** (8060 Mór, Szent István tér 6.) képviseli: **Fenyves Péter polgármester**, mint Egészségügyi közszolgáltatásért felelős szerv,

másrészről: **PEDIMED P+T Egészségügyi Szolgáltató Korlátolt Felelősségű Társaság** (cégjegyzékszám: 07-09-033648, adószám: 23355040-1-07 székhely: [Mór,](https://www.opten.hu/cegtar/cimlista/?caddrsearch=2%3B115743A&caddrnovalchk=1&caddrsite=0) Martinovics utca 77.) képviseli: **Dr. Papp Tünde Éva**, mint személyes közreműködésre kötelezett (orvosi nyilvántartási száma: 45502) Egészségügyi Szolgáltató között a területi ellátási kötelezettséggel járó háziorvosi feladatok (FIN kód: 070095037) ellátása tárgyában 8060 Mór, 1302/1 hrsz.-ú feladat ellátási helyen; az alábbiak szerint:

1.) Szerződő Felek rögzítik, hogy az egészségügyi alapellátásról szóló 2015. évi CXXIII. törvény (továbbiakban Eütv.) 5. § (1) bekezdésének a) pontjában meghatározott kötelező egészségügyi alapellátás biztosítása érdekében egymással az Egészségügyi Szolgáltató praxis engedélyének kiadását követően – 60 napon belül – feladat-ellátási szerződést kötnek a háziorvosi alapellátás területi ellátási kötelezettséggel történő biztosítása érdekében a jelen előszerződésben rögzített feltételekkel.

2.) Az Egészségügyi közszolgáltatásért felelős szerv – figyelemmel a szerződő felek 1) pontban rögzített kölcsönös szándékára – az Eütv. 5. § (1) bekezdés a) pontjában meghatározott feladat ellátása körében a háziorvosi, házi gyermekorvosi, és fogorvosi tevékenységről szóló 4/2000. (II.25.) EüM. rendelet (továbbiakban EüM rendelet) 1. § (1) bekezdés b) pontja értelmében a feladatellátási szerződés alapján, a III. számú gyermek háziorvosi körzetet (FIN kód: 070095037) területi ellátási kötelezettséggel átadja az Egészségügyi Szolgáltató részére, aki a feladat jogszabályokban és az egészségügyi szakmai szabályokban leírt tartalmú és színvonalas ellátására kötelezettséget vállal.

Az Egészségügyi közszolgáltatásért felelős szerv tudomásul veszi, hogy a jogszabályban felsorolt díjazás ellenében végzett háziorvosi feladatok ellátásából, továbbá a háziorvosi teendőkön kívül végzett egyéb szolgáltatásaiból származó teljes árbevétel az Egészségügyi Szolgáltatót illeti.

3.) A szerződő felek tudomásul veszik, hogy a feladat-ellátási szerződés akkor léphet hatályba, ha a szerződés 2.) pontjában rögzített háziorvosi szolgálatra vonatkozóan a Fejér Vármegyei Kormányhivatal Móri Járási Hivatal Népegészségügyi Osztály és annak mindenkori jogutódja által kiadott működési engedéllyel, valamint egyéb, jogszabály által előírt hatósági engedélyekkel rendelkezik és az Egészségügyi Szolgáltató a Nemzeti Egészségbiztosítási Alapkezelő Hivatalánál, illetveannak mindenkori jogutódjával (továbbiakban: NEAK) megköti a finanszírozási szerződést.

4.) A területi ellátási kötelezettség alapján az Egészségügyi Szolgáltatóhoz tartozó, Mór város közigazgatási területén lévő körzet utcák és terek szerinti részletezését az előszerződés 1. sz. melléklete tartalmazza, amely tartalmilag azonos a NEAK finanszírozási szerződés mellékletében közölttel.

5.) Egészségügyi Szolgáltató vállalja, hogy a fentiekben leírt körzetben – betegség, hivatalos távollét, szabadság és egyéb indokolt akadályoztatás miatti helyettesítés eseteinek kivételével – a mindenkor érvényes szakmai szabályok, valamint a NEAK és a Fejér Vármegyei Kormányhivatal Móri Járási Hivatal Népegészségügyi Osztály által meghatározott minőségbiztosítási követelményrendszernek megfelelően, személyes és folyamatos ellátást nyújt az egészségi állapot megőrzése, a betegségek megelőzése és gyógyítása céljából a mindenkor hatályos jogszabályok szerint.

6.) Egészségügyi Szolgáltató vállalja, hogy a saját maga és munkatársai akadályoztatása (szabadság, betegség, stb.) esetén a helyettesítésről – beleértve annak pénzügyi feltételeit is maga gondoskodik. Munkavégzésben akkor minősül akadályozottnak az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében, ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.

Az orvos 10 munkanapot meghaladó távollétét köteles bejelenteni az önkormányzatnak, és a Fejér Vármegyei Kormányhivatal Népegészségügyi Főosztályának. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.

A személyes ellátási kötelezettséggel rendelkező Dr. Papp Tünde Éva helyettesítését ellátja:

1. Dr. Birki Ida (ONYSZ: 46908) a Mór, 1302/1 hrsz.-ú épület földszinti rendelőjében,
2. Dr. Kerekes László (ONYSZ: 35054) a Mór, 1302/1 hrsz.-ú épület földszinti rendelőjében.
3. Paisné Dr. Horváth Zsuzsanna Eszter (ONYSZ: 31831) a Mór, 1302/1 hrsz.-ú épület földszinti rendelőjében.

7.) Egészségügyi Szolgáltató feladatait a Mór, 1302/1 hrsz-ú épület földszinti orvosi rendelő helyiségében, továbbá szervezett szűrővizsgálatok, védőoltások esetén az arra kijelölt helyen, illetve lakásra hívás esetén a beteg otthonában látja el. Az EüM rendelet 2. § (2) bekezdése alapján munkaidején belül köteles a rendelkezésre bocsátott rendelőben a Fejér Vármegyei Kormányhivatal Móri Járási Hivatal Népegészségügyi Osztály működési engedélyében meghatározott rendelési időben, továbbá a NEAK-kal kötött finanszírozási szerződésben rögzítettek szerint minimum heti 15 órát (tanácsadás nélkül) rendelni.

Az Egészségügyi Szolgáltató helyettesítési tevékenységét abban a rendelőben is elláthatja, ahol egyébként alapellátási tevékenységét végzi.

8.) *A* móri telephelyű – 8060 Mór, 1302/1 hrsz. – rendelőhelyiség fenntartásával, működtetésével kapcsolatos költségek viseléséről az Egészségügyi Szolgáltató és Mór Városi Önkormányzat, mint a rendelőhelyiség Vagyonkezelője külön Üzemeltetési megállapodásban rendelkeznek. Egészségügyi közszolgáltatásért felelős szerv jelen előszerződés megkötését megelőzően átadta Egészségügyi Szolgáltatónak Mór Városi Önkormányzat Polgármestere 112/2020. (XI.27.) határozatával elfogadott a 1302/1 hrsz.-ú épületre vonatkozóan a 4 gyermekorvossal kötött Üzemeltetési megállapodást. Egészségügyi Szolgáltató kijelenti, hogy az abban foglaltakat magára nézve is kötelezőnek ismeri el.

9.) A szükséges eszközök, műszerek beszerzése, javítása, pótlása az Egészségügyi Szolgáltató feladata. A 8.) pontban hivatkozott Üzemeltetési megállapodásban foglaltak szerint az Egészségügyi Szolgáltatót terhelő működési költségek, szolgáltatók felé történő megfizetésére Egészségügyi Szolgáltató kötelezettséget vállal.

10.) Egészségügyi Szolgáltató vállalja, hogy tevékenységét a jogszabályban előírt megfelelő szakképzettségű körzeti ápolónő, ill. asszisztencia foglalkoztatásával folytatja, aki felett gyakorolja a munkáltatói jogokat.

Asszisztens neve: Viczai Diána

Működési nyilvántartási kártya: 192384

Egészségügyi Szolgáltató kötelezettséget vállal arra, hogy a körzeti ápolónő, ill. asszisztencia foglalkoztatásával kapcsolatos költségek teljes egészében őt terhelik, munkából történő távolmaradásuk esetén köteles a szakmai követelményeknek megfelelő helyettesítésükről gondoskodni az EüM rendelet 12. § (1) bekezdésében foglaltak szerint.

11.) A Felek rögzítik, hogy az Egészségügyi Szolgáltató vállalja, hogy a 2. sz. melléklet szerinti rendelési időben dolgozik.

12.) Egészségügyi Szolgáltató a szolgálat működtetésére közvetlenül köt finanszírozási megállapodást a NEAK-kal. Az Egészségügyi közszolgáltatásról gondoskodó szerv hozzájárul, hogy a NEAK a szolgálat finanszírozását Egészségügyi Szolgáltatóval közvetlenül bonyolítsa és a finanszírozási összeget közvetlenül a szolgáltató számlájára utalja.

13.) Felek megállapodnak abban, hogy ha Egészségügyi Szolgáltatónak az egészségügyi szolgáltatás működtetésével összefüggő tartozása és egyéb kötelezettség vállalása a lejáratot követő 60 napon belül nem kerül kiegyenlítésre, erről haladéktalanul köteles értesíteni az Egészségügyi közszolgáltatásért felelős szervet.

14.) A feladat-ellátási szerződést felek – amennyiben a 3. pontban meghatározott feltételek teljesülnek - 2024. november 1. napjától határozatlan időtartamra kötik.

15.) Szerződő felek egyezően kötelezettséget vállalnak arra, ha az ellátás helyszínének megváltozása, vagy az egyéb, a feladat-ellátási előszerződés teljesítését befolyásoló körülmények és a vonatkozó jogszabályi háttér megváltozása indokolja, a feladat-ellátási előszerződést 30 napon belül felülvizsgálják és szükség szerint módosítják.

16.) Az Egészségügyi Szolgáltató a működésével kapcsolatos felelősségbiztosítás körébe tartozó káresemények kapcsán kárfelelősséggel tartozik és köteles az e körben felmerülő károk megtérítésére.

17.) A felek a határozatlan időre kötött feladat-ellátási szerződést a másik félhez írásban intézett felmondással az év végére szólóan megszüntethetik. A felmondási idő 6 (hat) hónap. A feladatellátási szerződés megszűnéséig a folyamatos ellátásról Egészségügyi Szolgáltató gondoskodik.

Mór Városi Önkormányzat a feladat-ellátási szerződést – indoklással – felmondja, ha

1. a háziorvos a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a háziorvos önálló egészségügyi tevékenység végzésére való jogosultságát bármely okból elveszti.

18.) Jelen előszerződésben nem szabályozott kérdésekben a Ptk., az önálló orvosi tevékenységről szóló 2000. évi II. törvény, az egészségügyi alapellátásról szóló 2015. évi CXXIII. törvény, a háziorvosi, házi gyermekorvosi és fogorvosi tevékenységről szóló 4/2000. (II.25.) EüM. rendelet, az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm. rendelet, valamint az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.13.) Korm. rendelet rendelkezéseit kell alkalmazni.

19.) Az egészségügyi szolgáltatások teljesítéséhez szükséges adatokat, az Egészségügyi Szolgáltató köteles határidőben megküldeni és együttműködni a hatóságokkal.

20.) Felek jelen előszerződés bontó feltételéül kötik ki az Egészségügyi Szolgáltató praxis engedélye kiadásának meghiúsulását.

21.) Jelen előszerződést Mór Városi Önkormányzat Képviselő-testülete – mint Egészségügyi közszolgáltatásért felelős szerv – /2024. (VII.25.) határozatával, jóváhagyta.

22.) Alulírott szerződött felek az előszerződést elolvasás és értelmezés után, mint akaratukkal mindenben egyezőt jóváhagyólag írták alá.

23.) A szerződő felek kölcsönösen kijelentik, hogy amennyiben jelen előszerződésükben szabályozott bármely kérdés utóbb jogszabályváltozás folytán, annak módosítása nélkül jogszabállyal ellentétessé válna, vagy azzal kapcsolatban kiegészítésre szorul, kölcsönösen kezdeményezik az előszerződés módosítását, annak megtörténtéig az előszerződés a hatályos rendelkezésekkel együtt érvényes.

Mór, 2024. …... Mór, 2024. …….

…………………………………… ………………………………………………

**Mór Városi Önkormányzat PEDIMED P+T Kft.**

mint Egészségügyi közszolgáltatásért **képviseli**

felelős szerv képviseli **Dr. Papp Tünde Éva**

**Fenyves Péter** háziorvos

polgármester személyes közreműködésre kötelezett

Mór, 2024. ……. Mór, 2024……..

Jogi ellenjegyző……………………… Pénzügyi ellenjegyző:………………………..

**Dr. Taba Nikoletta Laki Csabáné**

jegyző pénzügyi irodavezető

1. *sz. melléklet a feladat-ellátási előszerződéshez*

III. sz. gyermekkörzet

Ady Endre u.

Akácfa u.

Álmos Vezér u.

Arany János u.

Árpád u.

Bartók B. u.

Dózsa Gy. u.

Erkel Ferenc u.

Erzsébet tér

Honvéd u.

Kálmán Imre u.

Kapucinus tér

Kis u.

Kisfaludy u.

Kórház u.

Köztársaság u.

Liszt Ferenc u.

Lovarda u.

Mester u.

Millennium tér

Napsugár u.

Radó Antal u.

Szt. István tér

Táncsics Mihály u.

Újlak u.

Városház köz

Vértes u. (1-8-ig, 26-35-ig)

1. *sz. melléklet a feladat-ellátási előszerződéshez*

Dr. Papp Tünde Éva háziorvos rendelési ideje:

Hétfő: 14.00-17.00

Kedd: 08.00-11.00 Tanácsadás: 11.00-13.00

Szerda: 14.00-17.00

Csütörtök 08.00-11.00 Prevenciós rend.: 11.00-13.00

Péntek 08.00-11:00 Prevenciós rend.: 07.00-08.00